Astronauții de pe Stația Spațială Internațională, pregătiți pentru Revelion. NASA și partenerii au ales Ora de Greenwich.
Stația Spațială Internațională funcționează după Ora de Greenwich (GMT). Astronauții vor trece în 2021 la ora 2, ora României. Anul trecut, astronauții au ales să sărbătorească de mai multe ori.
Dacă pe Pământ știm cu toții când sărbătorim trecerea în noul an, lucrurile sunt mai complicate în Spațiu. Astronauții de pe Stația Spațială Internațională știu când să sărbătorească. Încă de acum 20 de ani când a intrat în funcțiune a fost aleasă ora după care se orientează astronauții.NASA și partenerii au ales Ora de Greenwich, numită după observatorul aflat în apropiere de Londra. Astfel, pe Stația Spațială se va trece în 2021 când în România va fi ora două noaptea. Anul trecut însă au ales să facă lucrurile diferit.